Public procurement notice: Voluntary Ex Ante Transparency Notice
Published: 2016-06-03
Buyer: Gribskov Kommune
Country: DK
Region: Nordsjælland
Contract type: Services
Procedure: Contract award without prior publication
CPV classification: 85000000 | 85100000: Health services | 85141200: Services provided by nurses | 85141210 | 85300000
Estimated value: 100000000 DKK

Technical requirements: Bl.a. som led i at styrke det sundhedsfaglige element af hjemmesygeplejen vil hjemmesygeplejen fremover blive samlet hos hovedleverandøren Attendo A/S. Attendo A/S overtager dermed de borgere, der i dag får leveret hjemmesygepleje af kommunens eneste anden leverandør, BM Pleje ApS. BM Pleje ApS fritages for levering af hjemmesygepleje i overensstemmelse med en nærmere planlagt overdragelsesproces.
Kommunen konkurrenceudsatte i 2013/2014 næsten alle udførelsesopgaver på ældre-/sundhedsområdet. Delaftale 6 vedr. »Hjemmepleje og hjemmesygepleje m.v.« blev tildelt Attendo A/S, der havde afgivet det økonomisk mest fordelagtige tilbud. Efterfølgende indgik kommunen aftale med bl.a. BM Pleje ApS som fritvalgsleverandør om levering af hjemmepleje og hjemmesygepleje m.v. på tilsvarende kontraktvilkår. Værdien af aftalen med Attendo A/S udgør ca.  100 000 000 DKK pr. år. Kontrakten med Attendo A/S trådte i kraft den 1.5.2014 og ophører den 31.5.2020, medmindre kommunen vælger at gøre brug af muligheden for at forlænge aftalen. Aftalen kan forlænges i op til 3 x 12 måneder.
Der er tale om en ændring af en eksisterende aftale mellem kommunen og Attendo, jf. beskrivelsen i pkt. II.1.4). Ændringen vurderes ikke at udgøre en ændring af grundlæggende elementer, jf. udbudslovens § 178.
Baggrunden er, at kontraktens karakter ikke er væsentligt forskellig fra den oprindelige kontrakt. Selvom mængden af sygeplejeydelser forøges, er omfanget af forøgelsen begrænset, samtidig med at der ikke sker nogen ændring for så vidt angår de øvrige hjemmeplejeydelser, herunder praktisk hjælp og hjemmesygepleje. Sidstnævnte ydelser udgør den største del af ydelserne under kontrakten. Der er således tale om en forøgelse af kvantum, der alene udgør  1 200 000 DKK ud af en samlet årlig kontraktværdi på ca. 100 000 000 DKK. Hertil kommer, at en sådan forøgelse kunne være sket i medfør af aftalen, da der er tale om ydelser indenfor fritvalgsordningen. Endvidere bemærkes følgende om ændringen:
1) Ændringen fører ikke til, at andre ansøgere end de oprindeligt udvalgte eller andre tilbudsgivere eller yderligere deltagere i øvrigt ville have fået mulighed for at deltage i udbuddet. Det i konkurrenceudsættelsen deltagende felt af ansøgere svarede herudover til det forventede på baggrund af den markedshøring, der blev gennemført forud for konkurrenceudsættelsens gennemførelse.
2) Der sker ikke en forrykkelse af leverandørens økonomiske balance. Afregningen af ydelserne sker på samme grundlag som hidtil, dvs. på de udbudte vilkår. Attendo A/S leverer allerede på baggrund af den oprindelige aftale størstedelen af ydelserne på området, hvorfor der ikke er yderligere stordriftsfordele knyttet til kontraktændringen. Ydelserne om hjemmesygepleje er som udgangspunkt omkostningstunge, og generelt set har markedet vanskeligt ved at generere overskud på netop disse ydelser.
3) Da der som nævnt er tale om en forøgelse af mængden af allerede eksisterende ydelser, som også kunne være sket via fritvalgsordningen, er der ikke tale om, at kontraktens anvendelsesområde udvides.
4) Hertil kommer, at ændringen falder ind under bagatelgrænsen i udbudslovens § 180. På baggrund af ændringens omfang og karakter sker der ikke ændring af kontraktens overordnede karakter, jf. ovenfor. Ændringen gennemføres foreløbigt i perioden indenfor kontraktens ordinære løbetid svarende til ca. 4 år, dvs. med et beløb på 4 x  1 200 000 DKK, i alt  4 800 000 DKK, hvilket er under tærskelværdien for udbud light ydelser og under 10 % af værdien af den samlede kontrakt med Attendo A/S, som udgør ca.  100 000 000 DKK pr. år. På tidspunktet for kontraktens ordinære ophør vil kommunen foretage en vurdering af, hvorvidt en forlængelse kan ske indenfor de udbudsretlige regler.
Kontrakten vil først blive indgået efter udgangen af 10 dage efter offentliggørelsen af denne bekendtgørelse, jf. Lov om Klagenævnet for Udbud § 4, stk. 1, nr. 2. For klagefrister kan der i øvrigt henvises til Lov om Klagenævnet for Udbud § 7, stk. 3.


Award value: 100000000